ฝรั่งเศสช็อก! คนร้ายบุกแทง-ฆ่าตัดคอ ในวิหารนอทร์-ดาม ดับ 3 ราย ทางการระบุ เหตุก่อการร้าย
ฝรั่งเศสช็อก! คนร้ายบุกแทง-ฆ่าตัดคอ ในวิหารนอทร์-ดาม ดับ 3 ราย ทางการระบุ เหตุก่อการร้าย
ฝรั่งเศสช็อก! คนร้ายบุกแทง-ฆ่าตัดคอ ในวิหารนอทร์-ดาม ดับ 3 ราย ทางการระบุ เหตุก่อการร้าย
29 ต.ค. 2563

สำนักข่าวต่างประเทศ รายงานว่า เกิดเหตุคนร้ายใช้มีดเป็นอาวุธแทงประชาชนหลายคนในโบสถ์น็อทร์-ดามในเมืองนีซ ทางใต้ของฝรั่งเศส เป็นเหตุให้มีผู้เสียชีวิต 3 ราย หนึ่งในนั้นป็นสตรีถูกตัดศรีษะ และมีผู้บาดเจ็บหลายราย ทั้งนี้ทางการระบุว่าเป็นการก่อการร้าย
โดยเหตุการณ์ดังกล่าวเกิดขึ้นในวันนี้ (29 ต.ค.63) เวลา 09.10 น.ตามเวลาท้องถิ่น หรือเวลา 15.10 น.ตามเวลาไทย ซึ่งขณะนี้คนร้ายได้ถูกควบคุมตัวแล้ว หลังจากได้รับบาดเจ็บจากการต่อสู้กับเจ้าหน้าที่ตำรวจ และมีการส่งตัวเข้ารับการรักษาในโรงพยาบาล
ด้านประธานาธิบดีเอมมานูเอล มาครง มีรายงานว่าจะเดินทางไปยังเมืองนีซในวันนี้เพื่อสอบถามสถานการณ์ที่เกิดขึ้น
สำหรับเหตุการณ์โจมตีในวันนี้เกิดขึ้นเพียง 13 วัน หลังจากที่นายซามูเอล ปาตี วัย 47 ปี ซึ่งเป็นครูในโรงเรียนมัธยมของฝรั่งเศส ถูกชาวมุสลิมฆ่าตัดศีรษะ เนื่องจากไม่พอใจต่อการที่นายปาตีนำภาพการ์ตูนศาสดามูฮัมหมัดมาประกอบการเรียนการสอนในชั้นเรียน